ประกาศการรถไฟแห่งประเทศไทย
ประกาศการรถไฟแห่งประเทศไทย
เรื่อง
การออกพันธบัตรของการรถไฟแห่งประเทศไทย
พ.ศ. ๒๕๒๘ ครั้งที่ ๒[๑]
 

อาศัยอำนาจตามความในมาตรา
๙ (๕) ภายใต้วัตถุประสงค์ของมาตรา ๖ แห่งพระราชบัญญัติการรถไฟแห่งประเทศไทย พ.ศ.
๒๔๙๔ และโดยความเห็นชอบของคณะรัฐมนตรี ผู้ว่าการรถไฟแห่งประเทศไทย
จึงขอประกาศให้ทราบว่า

ข้อ ๑
การรถไฟแห่งประเทศไทยจะทำการกู้ยืมเงินโดยวิธีออกพันธบัตร

ข้อ ๒
พันธบัตรนี้มีชื่อเรียกว่า พันธบัตรของการรถไฟแห่งประเทศไทย
พ.ศ. ๒๕๒๘ ครั้งที่ ๒

ข้อ ๓
พันธบัตรนี้กระทรวงการคลังเป็นผู้ค้ำประกันเงินต้นและดอกเบี้ย

ข้อ ๔
พันธบัตรนี้เป็นพันธบัตรชนิดระบุชื่อผู้ถือ 

ข้อ ๕
พันธบัตรนี้มีมูลค่าที่ออกจำนวนรวม ๔๕๐ ล้านบาท (สี่ร้อยห้าสิบล้านบาทถ้วน)
แบ่งออกเป็นจำนวน ๔๕๐,๐๐๐ หน่วย (สี่แสนห้าหมื่นหน่วย) โดยมีมูลค่าหน่วยละ ๑,๐๐๐
บาท (หนึ่งพันบาทถ้วน) 

ข้อ ๖
พันธบัตรนี้มีกำหนดไถ่ถอนคืนภายใน ๑๐ ปี นับแต่วันออกพันธบัตร

ข้อ ๗
การรถไฟแห่งประเทศไทยสามารถไถ่ถอนพันธบัตรทั้งหมดหรือบางส่วนได้
แต่จะต้องกระทำภายหลังจากวันที่ออกพันธบัตรเป็นเวลาไม่น้อยกว่า ๖ เดือน
และจะต้องแจ้งล่วงหน้าก่อนวันไถ่ถอนไม่น้อยกว่า ๓๐ วัน 

ข้อ ๘
วันออกพันธบัตรคือวันที่ ๒๗ เดือนมิถุนายน พ.ศ. ๒๕๒๘ 

ข้อ ๙
วันไถ่ถอนพันธบัตรคือวันที่ ๑๕ เดือนมิถุนายน พ.ศ. ๒๕๓๘ หรือวันที่ตามข้อ ๗
แล้วแต่กรณี
แต่ถ้าตรงกับวันหยุดทำการของการรถไฟแห่งประเทศไทยหรือวันหยุดทำการของธนาคารพาณิชย์ก็ให้เลื่อนเป็นวันเปิดทำการถัดไป

ข้อ ๑๐
ผู้ถือพันธบัตรจะได้รับดอกเบี้ยในอัตราร้อยละ ๑๓.๒๕ ต่อปี
คำนวณจากมูลค่าของพันธบัตรโดยเริ่มคำนวณจากวันออกพันธบัตรหรือวันจ่ายดอกเบี้ยครั้งก่อนแล้วแต่กรณี
ถึงวันก่อนวันที่จ่ายดอกเบี้ยในแต่ละงวดนั้นๆ ตามกำหนดในข้อ ๑๑
การคำนวณดอกเบี้ยใช้หลักเกณฑ์หนึ่งปีมี ๓๖๕ วัน และนับวันตามจำนวนวันที่เกิดขึ้น 

ข้อ
๑๑
การรถไฟแห่งประเทศไทยจะชำระดอกเบี้ยให้แก่ผู้ถือพันธบัตรตามกำหนดดังนี้ 
๑๑.๑
ดอกเบี้ยงวดแรก ชำระในวันที่ ๑๕ เดือนธันวาคม พ.ศ. ๒๕๒๘ 
๑๑.๒
ดอกเบี้ยงวดต่อไปชำระทุกๆ วันที่ ๑๕ เดือนมิถุนายน และวันที่ ๑๕ เดือนธันวาคม
๑๑.๓
ดอกเบี้ยงวดสุดท้ายชำระพร้อมกับต้นเงินของพันธบัตร ณ วันไถ่ถอนพันธบัตร 
๑๑.๔
ถ้าวันครบกำหนดชำระดอกเบี้ยดังที่ระบุในข้อ ๑๑.๑ และ ๑๑.๒
ตรงกับวันหยุดทำการของการรถไฟแห่งประเทศไทย หรือวันหยุดทำการของธนาคารพาณิชย์
ก็ให้เลื่อนไปชำระในวันเปิดทำการถัดไป 

ข้อ ๑๑
การโอนกรรมสิทธิ์
หรือการจำนำพันธบัตรนี้จะต้องนำพันธบัตรไปจดทะเบียนการโอนกรรมสิทธิ์หรือการจำนำที่บริษัทลงทุนหลักทรัพย์กรุงเทพธนาทร
จำกัด ซึ่งได้รับแต่งตั้งให้เป็นนายทะเบียนและตัวแทนจำหน่ายเงินของพันธบัตรนี้

ข้อ ๑๒
การโอนกรรมสิทธิ์ หรือการจำนำพันธบัตรนี้จะต้องนำพันธบัตรไปจดทะเบียนการโอนกรรมสิทธิ์
หรือการจำนำที่บริษัทหลักทรัพย์กองทุนรวม จำกัด
ซึ่งได้รับแต่งตั้งให้เป็นนายทะเบียนและตัวแทนจ่ายเงินของพันธบัตรนี้ 

ข้อ ๑๓
บริษัทหลักทรัพย์กองทุนรวม จำกัด
ในฐานะทะเบียนและตัวแทนจ่ายเงินของพันธบัตรนี้จะประกาศปิดสมุดทะเบียนพักการโอนกรรมสิทธิ์พันธบัตรเป็นระยะเวลาสองสัปดาห์ก่อนครบกำหนดวันชำระดอกเบี้ยตามข้อ
๑๑ และวันไถ่ถอนพันธบัตรตามข้อ ๙ 

ข้อ ๑๔
พันธบัตรนี้มิให้ถือว่าฉบับใดสมบรูณ์
เว้นแต่พนักงานการรถไฟแห่งประเทศไทยซึ่งผู้ว่าการรถไฟแห่งประเทศไทยแต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นร่วมกับนายทะเบียนพันธบัตรแล้ว

ข้อ ๑๕
พันธบัตรนี้จำหน่ายแก่บุคคลทั่วไปไม่จำกัดประเภทบุคคลและสัญชาติ โดยจำหน่าย
ณ วันออกพันธบัตร หน่วยละ ๑,๐๐๐ บาท (หนึ่งพันบาทถ้วน)
โดยวิธีเปิดให้จองซื้อก่อนวันออกพันธบัตร

ข้อ
๑๖
การรถไฟแห่งประเทศไทยมอบหมายให้บริษัทเงินทุนหลักทรัพย์ภัทรธนกิจ จำกัด
เป็นผู้รับผิดชอบในการจัดการจัดจำหน่ายและประกันการจำหน่ายพันธบัตรนี้
และจัดการอื่นๆ ที่จำเป็นเพื่อผลประโยชน์ในการนี้

ข้อ ๑๗
รายละเอียดขั้นตอน วิธีการ และหมายกำหนดการเปิดให้จองซื้อพันธบัตรนี้
ตลอดจนขั้นตอนและวิธีการจัดสรร
และวิธีการการชำระเงินคืนแก่ผู้จองซื้อพันธบัตรในกรณีไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์
ให้เป็นหน้าที่ของบริษัทเงินทุนหลักทรัพย์ภัทรธรกิจ จำกัด เป็นผู้กำหนด

ข้อ ๑๘
การรถไฟแห่งประเทศไทยจะส่งมอบใบพันธบัตรให้แก่ผู้ถือพันธบัตรภายในกำหนดหนึ่งเดือน
นับแต่วันออกพันธบัตร 


ประกาศ ณ วันที่ ๔
กรกฎาคม ๒๕๒๘
เชิด บุณยะรัตเวช
รองผู้ว่าการด้านปฏิบัติการ
รักษาการแทน
ผู้ว่าการรถไฟฯ

















ณัฐดนัย/พิมพ์
๒๓ พฤศจิกายน ๒๕๕๐
สุนันทา/ตรวจ
๒๗ ธันวาคม ๒๕๕๐
ณัฐดนัย/แก้ไข
๘ มกราคม ๒๕๕๑
จุฑามาศ/ปรับปรุง
๓ กันยายน ๒๕๕๗
[๑] ราชกิจจานุเบกษา
เล่ม ๑๐๒/ตอนที่ ๙๕/ฉบับพิเศษ หน้า ๓๖/๒๕ กรกฎาคม ๒๕๒๘